



REFERAT DE APROBARE
al proiectului de hotărâre privind aprobarea actualizării Nomenclaturii stradale a Comunei Șoldanu, Județul Călărași, în noiembrie 2021
Subsemnatul, Iulian GEAMBAȘU, Primarul Comunei Șoldanu, 
Luând act de:
· prevederile art.9 pct.3 din Carta europeană a autonomiei locale, adoptată la Strasburg la 15 octombrie 1985 şi ratificată prin Legea nr. 199/1997;
· prevederile art.121 alin.(1) și (2) din Constituția României, republicată, aprobată prin Legea de revizuire a Constituției României nr.429/2003;
· prevederile art.211 din Ordonanța de urgență a Guvernului nr.57/2019 privind Codul Administrativ, cu completările ulterioare;
· prevederile Legii nr.24/2000 privind normele de tehnică legislativă pentru elaborarea actelor normative, rerepublicată, modificată și completată.
Văzând:
· Hotărârea Consiliului Local al Comunei Șoldanu nr.33/27.07.2009 privind atribuirea de denumiri străzilor din cadrul comunei Şoldanu, judeţul Călăraşi;
· Hotărârea Consiliului Local al Comunei Șoldanu nr.52/25.10.2017 privind aprobarea Nomenclaturii stradale a comunei Șoldanu, județul Călărași;
· Hotărârea Consiliului Local al Comunei Șoldanu nr.4/28.01.2021 privind aprobarea actualizării Nomenclaturii stradale a Comunei Șoldanu, Județul Călărași, în ianuarie 2021;
· Proiectul de hotărâre privind aprobarea actualizării Nomenclaturii stradale a Comunei Șoldanu, Județul Călărași, în noiembrie 2021, înscris în Registrul pentru evidența proiectelor de hotărâre ale Consiliului Local al Comunei Șoldanu cu nr. 53 din 17.11.2021.
Analizând prevederile:
· Ordonanței de urgență a Guvernului nr.57/2019 privind Codul administrativ, cu completările ulterioare: 
· art.84 - (1) Autonomia locala, definita la art. 5 lit. j), se exercita de autoritatile administratiei publice locale.
   (2) Dispozitiile alin. (1) nu aduc atingere posibilitatii de a recurge la consultarea locuitorilor prin referendum sau prin orice alta forma de participare directa a cetatenilor la treburile publice, in conditiile legii.
   (3) Autonomia locala este numai administrativa si financiara, fiind exercitata pe baza si in limitele prevazute de lege.
   (4) Autonomia locala priveste organizarea, functionarea, competenta si atributiile autoritatilor administratiei publice locale, precum si gestionarea resurselor care, potrivit legii, apartin comunei, orasului, municipiului sau judetului, dupa caz.
   (5) Autonomia locala garanteaza autoritatilor administratiei publice locale dreptul ca, in limitele legii, sa aiba initiative in toate domeniile, cu exceptia celor date in mod expres in competenta altor autoritati publice;
· art. 87 alin.(5)  - Autoritatile administratiei publice locale administreaza sau, dupa caz, dispun de resursele financiare, precum si de bunurile proprietate publica sau privata ale unitatilor administrativ-teritoriale, in conformitate cu principiul autonomiei locale,
· art.129 alin.(2) lit. c) - Consiliul local exercita urmatoarele categorii de atributii:
· atributii privind administrarea domeniului public si privat al comunei, orasului sau municipiului; 
· art.129 alin.(6) lit. d) - In exercitarea atributiilor prevazute la alin. (2) lit. c), consiliul local: atribuie sau schimba, in conditiile legii, denumiri de strazi, de piete si de orice alte obiective de interes public local.
· Legii cadastrului și publicității imobiliare nr.7/1996, rerepublicată (r3), modificată și completată:
· art.5 alin.(1) - Nomenclatura stradală se aprobă prin hotărâre a consiliului local, se organizează pe fiecare localitate și reprezintă evidența primară unitară care servește la atribuirea denumirii străzii și a numărului administrativ;
· Legii nr.227/2015 privind Codul Fiscal cu modificările și completările ulterioare:
· art.453 lit.g) - nomenclatura stradală - lista care conține denumirile tuturor străzilor dintr-o unitate administrativ-teritorială, numerele de identificare a imobilelor pe fiecare stradă în parte, precum și titularul dreptului de proprietate al fiecarui imobil; nomenclatura stradală se organizează pe fiecare localitate rurală și urbană și reprezintă evidența primară unitară care servește la atribuirea adresei domiciliului/reședinței persoanei fizice, a sediului persoanei juridice, precum și a fiecărui imobil, teren și/sau clădire.
[bookmark: _Hlk61967170]Ținând cont de modificările datorate translației dreptului de proprietate prin vânzare, donație, moștenire, etc și de apariția unor noi loturi prin dezlipire din proprietățile existente.
Față de elementele prezentate, în temeiul art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr.57/2019 privind Codul Administrativ, cu completările ulterioare, propun spre dezbatere și aprobare proiectul de hotărâre privind aprobarea actualizării Nomenclaturii stradale a comunei Șoldanu, județul Călărași, în noiembrie 2021.

Primarul Comunei Șoldanu, 
Iulian GEAMBAȘU
